eo eo eo eo eo eo en eo en pt en en en eo en eo it en en en eo eo it en en en eo eo eo eo eo en en en eo en en en eo eo eo en en it eo eo eo pt en en eo eo eo eo eo eo eo eo eo en en eo eo en en en eo eo eo eo en en eo eo en en en en en
teknologio, komputiko, scienco kaj aliaj studemulaj temoj
Blogo por Esperantistoj kiu temas pri teknologio, komputiko, scienco kaj aliaj temoj kiuj interesas studemulojn.
Demandu min pri iu ajn!
Mi ankoraŭ ne povas kredi ke ili faris ĉi tion.  Mi neniam imagis ke ili farus ĉi tion.  Mi estas timete ekciita, sed mi vere pensis ke ili ne farus ĉi tion.  Ĉar iomete ŝajnas al mi esti retropaŝo de la idealismo de la originala iCloud-a koncepto.
Filed under eo esperanto Apple iCloud opinio
Post mia longa artikolo parolante pri kiel mi pensas ke ili kaŝos pli da dosierujoj, mi havis nenian ideon ke nur estas defaŭlto, sed ke ankoraŭ ekzistas grafika interfaco por montri ĝin denove.
Filed under eo esperanto dosierujo mac os x finder
En programado estas debato inter du kampoj.  Du argumentoj.  Je unu flanko oni diras ke naiva kodo estas tre malbona, pro tio ke ĝi povas esti tre malrendimenta.  Mi jam skribis en artikolo antaŭ jaro aŭ du pri la plej kutima ekzemplo, la malsamo inter rendimenta algoritmo por komputi faktorialon kaj la naiva algoritmo kiu uzas rekursion.  Kaj en tiu mallarĝa ekzemplo ŝajnas ke malnaiva kodo estas multoble pli bona ol naiva.
Tamen, aliflanke (la flanko kie sidas mi), estas tiuj kiuj argumentas kontraŭ antaŭtempa optimigado.  La du bildoj supraj montras tre simplan ekzemplon kie antaŭtempa optimigado estas malbona kaj konfuza, kaj tute nenecesa.
Ja estas tre simpla ekzemplo, sed ĝi demonstracias ĝeneralan principon.
En la unua bildo oni uzas la nombron 7 por indiki kiom da karateroj por elĉerpi de la variablo $category. Sed tiu estas magia nombro, ĝi signifas ion, tute ne estas arbitra, sed alia programisto kiu tralegas ĉi tiun kodon devas malkovri ĝian signifon.  Tiu estas malŝparo de tempo kaj mensa energio por la programontoj.
En la dua bildo, la magio nombro estas anstataŭigita per strlen(“adjunct”).  La fakto ke “adjunct” estas 7-litera vorto estas kroma detalo. Nu, la malnaivemuloj povus argumenti ke tiu ĉi estas tre malrendimenta, pro tio ke la komputilo devos fari pli da laboro, ĝi devos kalkuli la longon de la litervico je ĉiu interacio!  Terure!  Sed, fakte, bona kompililo rekonos ke tiu strlen() mezuras la longon de statika litervico, kaj transkodos la tuton al la simpla cifero “7” por ni!  Sama rezulto, sed la videbla kodo estas pli klara kaj evitas magiajn nombrojn.
Filed under eo esperanto programado opinio
Dio mia, homoj estas nenio se ne genie lertaj. Cxi tiuj sxrauxboj estas dizajnitaj tiel ke oni nur povas enpeli ilin. Ili ne povas esti elpelitaj, pro la formo de la kapoj. Nekredeble lerte. Cxi tiu estas kiel la fizika ekzemplo de MD5, au SHA kradoj.
Filed under eo esperanto gxenerala
“Dek unu. Sed… tiu ĉi iras al dek unu.”
Kial mi ne povas doni al tiu ĉi kanto “ses” stelojn?
Filed under ĝenerala muziko lady gaga esperanto eo
Kaj ankaŭ la dosierujoj ~/Public kaj ~/Public/Drop Box.  Tiuj dosierujoj estas tiom jaraĝaj kiom OS X mem. La koncepto estis ke oni povus konekti al via komputilo per ia retadosiersistemo, ekz AFP, FTP aŭ SMB, kaj la defaŭltaj privilegioj sur tiuj dosierujoj permesas al iu ajn legi la dosierojn ie ajn en la Publika dosierujo, krom en la Drop Box parto.  En tiun parton oni povas alŝuti dosierojn, sed ne povas vidi ion jam alŝutitan de iu alia.
Pensu pri tiu momente. Tiu estas trajto uzebla nur per Linuksŝatantoj!  Mia panjo ne havas preĝon por uzi tiujn dosierujojn.  Do, kial ili estas videblaj al la ĉiutagulo? Nenial.  Do mi prognozas ke Apple kaŝos aŭ forigos ilin entute.
Ni nun havas AirDrop! Kaj iCloud dosier-dividadon.  La malnovaj, malfacilaj manieroj dividi kaj transdoni dosierojn estas mortontaj.
Filed under opinio os x mac eo esperanto estonteco future
Mi volas prognozi pli pri OS X antaŭ la venontaj anoncoj ĉe WWDC 2014.
Multe da bruo pri la ĵus pasinta elmeto de nova ĝisdatigo de iTunes, v11.2, kiu ŝajne havis cimon, kiu kaŝis la dosierujon por uzantoj.  Mia unua reago estis ke eble ne estas cimo.  Apple ja estas kaŝinte aliajn dosierujojn pasintece, ekzemple la biblioteka dosierujo en la hejmdosierujoj.
Tiam, tre rapide, post nur unu tago, Apple elmetis alian ĝisdatigon, iTunes v11.2.1, kiu riparis la problemon kaj kiu reaperigas la dosierujon por uzantoj.  Do, nun, malgraŭ mia unua suspekto ke ne estis cimo, ja nun ni certas ke estis cimo.  Tamen, tio ĉi multe pensigis min pri la venontaj ŝanĝoj en OS X.  Kaj eble la cimo ekaperis pro tio ke en la venonta versio de OS X multe pli da dosierujoj vere estos kaŝitaj.
Ŝajnas al mi probable ke Apple volas movi la operaciumon al tiu direkto.  Ni ne perdos la Finder, kaj ni ne perdos la dosiersistemon entute, ĉar tiuj estas tro gravaj por la ĝusta uzado de surtablaj komputiloj.  Alivorte, ili estas kerna parto de kiel Makintoŝo funkcias. Tamen, frapas min ke Apple povus kaŝi multe pli pene por plisimpligi la dosiersistemon por normaluloj. Ili jam kaŝis multajn dosierujojn en la radika dosierujo, ekz. /etc, /usr, /bin, /cores, /Volumes, /dev, /net, /opt, /sbin, kaj tiel plu.  Nun ke ni havas la AppStore, kaj la LaunchPad, kial ne kaŝi la /Applications dosierujon? La sola afero ne trakteble per LaunchPad kaj la AppStore estas aplikaĵoj instalitaj ne per la AppStore.  Kaj por uzantoj sufiĉe progresintaj por fari tion, oni ĉiam povas uzi la “Go -> Go To Folder” komandon de la Finder por malfermi ajnan dosierujon.
Same, kial oni vidu ke la hejmdosierujo estas en specifa loko, kiel /Users/uzantanomo/  ?  Kial la Finder simple ne prezentu al la uzanto la dosierujojn kiuj estas en la hejmdosierujo kiel malforaj (sur-tiu-ĉi-komputil-aj) lokoj por konservi dokumentojn? Kaj la fota dosierujo, la muzika dosierujo, la filma dosierujo, ili povus ĉiuj malaperu, pro tio ke iPhoto, iTunes kaj iMovie jam regas super tiaj dosieroj, respektive.  Downloads (elŝutaĵoj) ankaŭ vere povus profiti de pli bona regilo.  Eble Safari, kaj Mail, kaj Messages povus ĉiuj meti la ricevitajn dosierojn en Downloads, sed devigi onin uzi fenestrojn kiuj estas parto de tiuj aplikaĵoj por organizi kaj trovi la elŝutaĵojn.  Vi sciu, ke ĉies komputilo kiun mi inspektas havas Downloads dosierujon kiu estas plenplena de malnovaj dosieroj, ofte multoblaj kopioj de la sama Flash-instalilo, kun jaroj kaj jaroj de elŝutado en malorda amaso!  Vere multe ĉi tiaj gehomoj povus profiti multege de ia ajn sistemo por helpi al ili organizi kaj regi super la elŝutaĵoj.
La dokumenta dosierujo povus profiti de pli da subdosierujoj ene, kaj funkcioj en la Finder kiuj permesus pli facilan movadon de dosieroj inter iCloud kaj la malfora komputilo.
Estas du konsideroj.  Apple ne povas forpreni regopovon de la dosiersistemon de la potenca uzantaro.  Kaj ili vere ne volas, kaj ne devas! Sed, samtempe, ili volas pli kaj pli simpligi la sperton uzi Makintoŝon por uzantoj neprofesiulaj komputikistoj.  La Makintoŝo devas fariĝi pli simpla, pli proksima al la iPado, SED, samtempe ĝi ne povas perdi sian potencon por tiuj kiuj bezonas tian la potencon.  Ĉio dirite, mi opinias ke ankoraŭ estas multon kion ili povas fari por movi OS X tiudirekten.  Kaj mi atendas la anoncojn kun tenata spiro.
Filed under opinio operaciumo eo esperanto komputiloj Mac OS X OS X Apple iPad
Ekde la enkonduko de FaceTime por Makintoŝo en 2009, kiel parto de Mac OS X 10.6.6, ĝi estas tre stranga makintoŝa aplikaĵo.  Ĝi estas en fenestro kiel kutimaj aplikaĵoj, sed la flanka panelo estas treege iPadeca.  Rigardu al tiu ŝalta-malŝalta ilo, ĝi aspektas kiel iOS6!  Kaj la malsupraj butonoj kun la etaj sagoj kiuj iras dekstren, tiuj klare estas inspiritaj de iOS.
Kun la onidiroj flugantaj pri tute nova dizajno por OS X 10.10, mi scivolas ĉu ni vidos pli da iOS elementoj, tamen ne kiel iOS6, sed iOS7.  La estroj ĉe Apple certigadis nin ke ili ne volas plene kunigi aŭ samigi OS X kun iOS, la du estas tre malsamaj operaciumoj rezulte de la tre malsamaj enmetmanieroj.  OS X uzas klavaron kaj havas kursoron regitan de muso aŭ spurpufo, dum la iPado nur havas viajn grasajn fingrojn.  Tamen, ĉio ĉi tio ne haltigis Apple de krei FaceTime por Makintoŝo, tiel kiel ĝi estas.
Filed under eo esperanto mac os x ipad facetime opinia
Jen estas filmeto kiun mi kaptis por montri ke la manfarita laŭtilo funkcias!
La sonkvalito estas malalta, kaj ĝi entute estas tre mallaŭta, tamen, funkcias! Mi estis tre suprizita kiam mi aŭdis ĝin la unuan fojon, kaj rekonebla muziko elludis de tiom primativa aparato.
Estis distra kaj ĝuebla projekto.
Filed under eo esperanto laŭtilo aŭskultilo projekto
Jen la foto kiu apartenas kun la antaŭan blogafiŝon.
Pli similaj ol povus okazi hazarde, ĉu ne?
Filed under eo esperanto macbook air dell chromebook
Page 2 of 11
We love Tumblr & Stationery by Thijs